recursal/SuperWikiNEXT-32B huggingface dataset:
**சைவ சித்தாந்த நூற்பதிப்புக் கழகம்** (*SAIVA SIDDHANTA WORKS PUBLISHING SOCIETY, TINNEVELLY, LIMITED*) என்பது 1920 இல் தமிழகத்தின் திருநெல்வேலியில் துவக்கப்பட்ட ஒரு தமிழ் பதிப்பக நிறுவனமாகும். இது தமிழையும், சைவத்தையும் வளர்ப்பதை நோக்கமாக கொண்டு துவக்கபட்டது. இந்தப் பதிப்பகம் செந்தமிழ்ச் செல்வி என்ற இதழையும் நடத்தி வருகிறது.

வரலாறு
------

திருசங்கர் கம்பெனி என்ற பெயரில் புத்தகக் கடை நடத்திய வ. திருவரங்கம் பிள்ளை தன் தம்பி வ. சுப்பையா பிள்ளையோடும், நண்பர் மா. திரவியம் பிள்ளையோடும் சேர்ந்து திருநெல்வேலி தென்னிந்திய சைவ சித்தாந்த நூற்பதிப்புக் கழகத்தைத் துவக்கினார். எழுத்தாளர்களே பதிப்பாளர்களாக இருந்து தங்கள் நூல்களைத் தாங்களே வெளியிட்டுக்கொண்டிருந்த அந்தக் காலத்தில், தொழில்முறைப் பதிப்பகமாகத் தொடங்கப்பட்டதே இந்த பதிப்பகம். ரூ.10 முகமதிப்புக் கொண்ட 5,000 பங்குகளால் ரூ.50,000 திரட்டித் தொழில் முதலீடாக்கி, மட்டிட்ட (லிமிடெட்) நிறுவனமாகத் தன்னைப் பதிவுசெய்துகொண்டு திருநெல்வேலியில் தொடங்கப்பட்டது. திருவரங்கம் பிள்ளை சென்னையில் நடத்திவந்த திருசங்கர் கம்பெனி, சைவ சித்தாந்த நூற்பதிப்புக் கழகத்தின் முதல் கிளைநிலையம் ஆனது.

வெளியீடுகள்
-----------

கழகமானது எளிதில் கையாளத்தக்க கழகத் தமிழ்க் கையகராதியை 1940 இல் வெளிக்கொண்டு வந்தது. மேலும் இந்திறுவனமானது இந்த அகராதியோடு நின்றுவிடாமல், சிறிய கழகத் தமிழ் அகராதி, பெரிய கழகத் தமிழ் அகராதி, ஆட்சித் துறைத் தமிழ் (அகராதி), சட்டத் தமிழ் (அகராதி), தொகை அகராதி, கழக ஆங்கில தமிழ்க் கையகராதி, கழகச் சிற்றகராதி (ஆங்கிலம்-தமிழ்), கழகப் பழமொழி அகரவரிசை, சிலேடை அகரவரிசை, மேற்கோள் விளக்கக் கதை அகரவரிசை என்று தொடர்ந்தது வெளியிட்டது. தேவநேயப் பாவாணர் எழுதிய ‘இயற்றமிழ் இலக்கணம்’, ‘சொல்லாராய்ச்சிக் கட்டுரைகள்’, ‘உயர்தரக் கட்டுரை இலக்கணம்’, ‘பழந்தமிழ் ஆட்சி’, ‘முதல் தாய்மொழி’, ‘தமிழ்நாட்டு விளையாட்டுகள்’, ‘வேர்ச்சொல் கட்டுரைகள்’ ஆகிய நூல்களைக் கழகமே வெளியிட்டது. மு. வரதராசன் உரை எழுதிய திருக்குறள் உரை நூல், கழகத்தால் வெளியிடப்பட்டது இதுவரை 200 பதிப்புகள் கண்டிருக்கிறது. இவாறு சைவம், அறிவியல், வாழ்வியல் எனப் பல புலங்களில் 2,000 நூல்களுக்கு மேல் வெளியீட்டைக் கண்டுள்ளது இந்தப் பதிப்பகம். அவற்றுள் சில:

1. முக்கூடற்பள்ளு (வெளியிட்டு எண்:880); உரையாசிரியர் வித்துவான் ந. சேதுரகுநாதன்; 1957.

நூலகம்
------

புத்தகப் பதிப்போடு நின்றுவிடாமல், 1958-ல் கழகத்தால் மறைமலையடிகள் நூல் நிலையம் என்ற பெயரில் நூலகம் தொடங்கி நடத்திவருகிறது. தற்பொழுது இந்நூலகம் சென்னை கன்னிமாரா நூலகத்தின் மாடியில் இயங்கிவருகிறது.

குறிப்புகள்
-----------

1. ↑  கழகமும் செல்வியும் வளர்த்த தமிழ்!, கட்டுரை, செல்வ புவியரசன், இந்து தமிழ் 2020. சூன். 27
2. ↑  வீடுதோறும் திருக்குறளைக் கொண்டுசேர்த்துவிட்டோம்!- சுப்பையா முத்துக்குமாரசாமி பேட்டி, இந்து தமிழ் 2020. சூன். 27
3. ↑  நூற்றாண்டு கடந்து பறக்கட்டும் கழகக் கொடி!, கட்டுரை, கரு. ஆறுமுகத் தமிழன், இந்து தமிழ் 2020. சூன். 27
இருபதாம் நூற்றாண்டின் நடுப்பகுதியில் தோன்றிய அரங்கியல் இயக்கம் இதுவாகும்.1920 களில் பெர்தோல்ட் பிரெக்ட் இதனை அறிமுகம் செய்தார்.ஆயினும் நிகழ்காவிய அரங்குக்குரிய உள்ளடக்கம் அரிஸ்ரோட்டிலிடமிருந்து பெறப்பட்டதாகக் கொள்ளப்படுகிறது.

நாடகம் உருவாக்கும் நுண்ணுணர்ச்சி மாயைகளை உடைத் தெறிந்து சுவைஞர்களிடத்து காரணங் காணும் திறன்களை வளர்த் தெடுக்கும் உபாயமாக இவ்வரங்கு கூறப்படுகிறது.அரங்கில் நிகழும் திரிபுக்காட்சிகளும் கண்மாயைத் தோற்றங்களும் உடைத்தெறியப்படுகின்றன.கண்முன்னே தோன்றுவது மேடை என்ற உணர்வு அவ்வப்போது ஊட்டப்படுகிறது. உணர்ச்சி பிரவாகத்ததையூட்டும் காட்சிகளினிடையே நாளாந்தம் கானும் மெய்மைசார் காட்சிகள் புகுத்தப்படுகின்றன." நாடகத்தின் செயல் ஓட்டத்தைத் தடுக்கும் வகையில் உணர்ச்சி சார்பற்ற ஆவணப்படங்களைக் காட்டுதல், சுலோகங்களைக் காட்டுதல், பாடல்களை உட்புகுத்துதல் என்பன நிகழ்காவிய அரங்குகளில் இணைக்கப்படுகின்றன.

வெளியிணைப்பு
------------

* நிகழ்காவிய அரங்கு பரணிடப்பட்டது 2008-09-25 at the வந்தவழி இயந்திரம் – University of Southern Queensland

மேற்கோள்கள்
-----------

1. ↑  Bertolt, Brecht "Brecht on Theatre", page 122.
2. ↑  சபா ஜெயராசா,(1993), கலை,இலக்கியக் கோட்பாடுகள், பூபாலசிங்கம் புத்தகசாலை, கொழும்பு
**டைமர் அமிலங்கள்** (*Dimer acid*) அல்லது குறைக்கப்பட்ட கொழுப்பு அமிலங்கள் என்பது டை கார்பாக்சிலிக் அமிலங்கள் ஆகும். இவ்வகை அமிலங்கள் டால் எண்ணெயிலிருந்து களிமண் வினை ஊக்கிகளைப் பயன்படுத்தி குறைப்பதன் மூலம் தயாரிக்கப்படுபவை. இவற்றின் சிஏஎஸ் எண் [61788-89-4] ஆகும். டைமர் அமிலங்கள் பாலிஅமைடு ரெசின்கள் மற்றும் பாலிஅமைடு சூடான உருகிய பசைகள் ஆகியவற்றின் தொகுப்பிற்கு முக்கியமாகப் பயன்படுத்தப்படுகின்றன. டைமர் அமிலங்கள் அல்கைடு ரெசின்கள், பசைகள், சர்பாக்டான்ஸ், எரிபொருள் எண்ணெய் கூட்டுப் பொருட்கள் மற்றும் உயவுப் பொருட்கள் தயாரிக்கப் பயன்படுத்தப்படுகின்றன. இது இலேசான மஞ்சள் அல்லது மஞ்சள் நிற பிசுபிசுப்பபான ஒளி புகக்கூடிய திரவமாகும். இது நச்சுப் பொருள் அல்ல.

டைமர் அமிலத்தில் வழக்கமாக ஸ்டீரியிக் அமிலத்தைப் போன்ற இரட்டை அமைப்பு இருக்கலாம். இது C36 டைமர் அமிலம் என்றும் அழைக்கப்படுகிறது. 
டிரைமர் அமிலம் என்பது டைமர் அமிலத்தின் தொடர்ச்சியாகும். எனவே, இதில் டைமரைப் போன்று மூன்று மூலக்கூறுகள் இணைந்த கொழுப்பு அமில அமைப்பு இருக்கலாம். இதன் விளைவாக மூன்று மூலக்கூறுகள் இணைந்த கொழுப்பு அமிலமாக உள்ளது. அதன் சிஏஎஸ் எண் [68937-90-6] ஆகும்.

அம்மோனியாவுடன் ஒடுக்க வினைக்கு உட்படும் போது டைமர் அமிலங்கள் டைமர் அமீன்களாக மாற்றமடைகிறது.

மேற்கோள்கள்
-----------

1. ↑   பரணிடப்பட்டது திசம்பர் 4, 2008 at the வந்தவழி இயந்திரம்
2. ↑  C36 Dimer acid | 61788-89-4
ஜோய் ஆலுக்காஸ் (பிறப்பு: அக்டோபர் 29, 1956) கேரளாவைச் சேர்ந்த ஒரு இந்திய தொழிலதிபர். இந்தியா மட்டுமல்லாமல் ஆசியா, அமெரிக்கா மற்றும் ஐரோப்பாவில் குறிப்பிடத்தக்க ஒரு தொழிலதிபர் ஆவார்.

அவர் ஜோயாலுக்காஸ் தங்கநகை நிறுவனத்தின் தலைவர் மற்றும் நிர்வாக இயக்குநராக உள்ளார், இந்நிறுவனம் 1987ல் நிறுவப்பட்டு, 11 நாடுகளில் 160 கிளைகளை கொண்டுள்ளது. நகைத் துறையில் ஒரு முக்கிய அடையாளத்தைப் பெற்ற பிறகு, ஜோயாலுக்காஸ் நிறுவனமானது நில விற்பனை, வாழ்க்கை நளினப் பொருட்கள், மற்றும் பட்டுத்துறைகளிலும் தனது தொழிலை விரிவாக்கியது.

அவரது குடும்பம் தென்னிந்தியாவில் 3 வது பணக்கார மற்றும் சக்திவாய்ந்த குடும்பமாகவும் கருதப்படுகிறது.

ஆரம்ப கால வாழ்க்கை
------------------

தொழில்
------

1987 ஆம் ஆண்டில் தனது முதல் நகைக்கடை நிறுவப்பட்டதைத் தொடர்ந்து, ஜோயாலுக்காஸ் தனது நிறுவனத்தை அமெரிக்கா, இங்கிலாந்து, ஐக்கிய அரபு அமீரகம், இந்தியா, சிங்கப்பூர், மலேசியா, கத்தார், ஓமான், பஹ்ரைன், குவைத் மற்றும் சவுதி அரேபியா ஆகிய நாடுகளில் 10 மில்லியனுக்கும் அதிகமான வாடிக்கையாளர்களை கொண்டுள்ளது.

தனிப்பட்ட வாழ்க்கை
------------------

சமூக ஆர்வம்
-----------

விருதுகள்
---------

குறிப்புகள்
-----------

1. ↑  "Joy Alukkas". Forbes.
**சைல் சரணாலயம்** (*Chail Sanctuary*) என்பது இந்தியாவில் உள்ள இமாச்சலப் பிரதேசத்தில் உள்ள ஒரு சரணாலயம் ஆகும். சைல் சரணாலயம், கடமான், இந்திய மான் வகைகளுள் ஒன்றான கோரல் மற்றும் சீர் பெசன்ட் பறவையின் மலை வாழிடமாக அமைந்துள்ளது. இங்குக் கேளையாடு மற்றும் *கலிஜின்* ஆகியவை அந்தி மற்றும் விடியற்காலையில் காணப்படுகின்றன. இவற்றைப் பார்வையிடச் சிறந்த காலம் மார்ச் முதல் அக்டோபர் வரை ஆகும்.

வரலாறு
------

சைல் சரணாலயம் 110 சதுர கி. மீ. வனப்பரப்பினை உள்ளடக்கியது. 1976ஆம் ஆண்டில், சைல் வனவிலங்கு சரணாலயம் கண்டறியப்பட்டு, அரசாங்கத்தின் பரிசீலனையில் பாதுகாக்கப்பட்ட பகுதியாக அறிவிக்கப்பட்டது. சீர் பெசண்ட் இனப்பெருக்கம் மற்றும் மறுவாழ்வு திட்டம் 1988-ல் தொடங்கப்பட்டது. கருவாலி மரம், பைன் மற்றும் புல்வெளிகளுடன் கூடிய அடர்ந்த வனமாக இது உள்ளது.

விலங்குகள்
----------

இச்சரணாலயத்தில் முக்கியமான பாலூட்டிகள் இனங்கள் பல உள்ளன. இவற்றில் செம்முகக் குரங்கு, சிறுத்தைகள், இந்தியக் கேளையாடு மற்றும் முள்ளம்பன்றி ஆகியவை அடங்கும். இமாலய கருப்பு கரடி, காட்டுப்பன்றி, சாம்பல் குரங்கு, கடமான் மற்றும் இந்தியக் குழிமுயல் ஆகியவை இப்பகுதியில் காணப்படும் பிற இனங்களாகும். ஐரோப்பிய சிவப்பு மான் அரை நூற்றாண்டுக்கு முன்பு பட்டியாலாவின் முன்னாள் மகாராஜாவால் அறிமுகப்படுத்தப்பட்டன. ஆனால் இவை எதுவும் 1988-ல் கணக்கெடுப்பின் போது காணப்படவில்லை. சீர் பெசன்ட் இனப்பெருக்கம் மற்றும் மறுவாழ்வு மையம், சீர் பெசன்ட் எண்ணிக்கையை அதிகரிக்க உதவியது.

இமாச்சலப் பிரதேசத்தைச் சேர்ந்த மக்களின் கருத்துப்படி, சைல் வனவிலங்கு சரணாலயம் சைலின் முக்கிய ஈர்ப்பாக கருதப்படுகிறது. அடர்ந்த மூடப்பட்ட ஓக் காடுகள், தேவதாரு மரம், இமாச்சல பிரதேசத்தில் உள்ள சோலாங் பள்ளத்தாக்கு, 10,000 ஹெக்டேர் நிலப்பரப்பில் உள்ளது. இது செம்முகக் குரங்கு, சிறுத்தை, இந்திய முண்ட்ஜாக், கோரல், முள்ளம்பன்றி, காட்டுப்பன்றி, சாம்பல் குரங்கு மற்றும் இமயமலை கருங்கரடி ஆகியவற்றைக் கொண்டுள்ளது. அழிந்து வரும் சில ஊர்வன மற்றும் பறவை இனங்களையும் இச்சரணாலயம் அழிவிலிருந்து காத்து வருகின்றது.

அணுகல்
------

சைல் வனவிலங்கு சரணாலயத்திற்கு கால்கா - சிம்லா சாலை வழியாகவும், அம்பாலா - கால்கா தொடருந்து பாதையில் கால்கா வரை தொடருந்தில் பயணித்தும் அடையலாம். சைல் வனவிலங்கு சரணாலயம் சிம்லா மற்றும் சண்டிகரின் முக்கிய வழித்தடங்களுடன் இணைக்கப்பட்டுள்ளது.

மேற்கோள்கள்
-----------

1. ↑  "himachaltourism.gov.in". 24 March 2010 அன்று மூலம் பரணிடப்பட்டது. 26 June 2019 அன்று பார்க்கப்பட்டது.
2. ↑  surfindia.com பரணிடப்பட்டது 18 நவம்பர் 2006 at the வந்தவழி இயந்திரம்
3. ↑
4. ↑  "Chail Wildlife - An Attraction of Himachal". 15 June 2013 அன்று மூலம் பரணிடப்பட்டது. 22 May 2013 அன்று பார்க்கப்பட்டது.

வெளி இணைப்புகள்
---------------

* இமாச்சலப் பிரதேச சுற்றுலாக் கழகம்
* இமாச்சலப் பிரதேச சுற்றுலா வளர்ச்சிக் கழகம்
**தால்மிடிஸ்** (*Tolmides*, கிரேக்கம் : Τολμίδης) என்பவர், டோல்மேயசின் மகனும், முதல் பெலொப்பொன்னேசியப் போரின் முன்னணி ஏதெனியன் தளபதியும் ஆவார். கிமு 450 மற்றும் 440 களின் முற்பகுதியில் ஏதென்சின் இராணுவத் தலைமைக்கு பெரிக்கிள்ஸ் மற்றும் மைரனைட்ஸ் ஆகியோருடன் இவரும் போட்டியிட்டார். 

கிமு 455 இல், எசுபார்த்தான்கள் மற்றும் அவர்களது கூட்டாளிகளைத் தாக்கும் நோக்கத்துடன் பெலொப்பொன்னேசியாவின் கரையோரங்களில் போர்ப் பயணம் மேற்கொள்ள முடிவு செய்யப்பட்டடது. அதற்காக தால்மிடிசின் தலைமையில் ஒரு கடற்படை மற்றும் 4,000 வீரர்களைக் கொண்ட ஒரு படை அனுப்பப்பட்டது. தால்மிடிசு மெசேனியாவில் உள்ள மெத்தோன் நகரைக் கைப்பற்றினார், ஆனால் எசுபார்த்தன் படையின் வருகையால் அதைக் கைவிட வேண்டிய கட்டாயம் ஏற்பட்டது.  இவர் முக்கியமான எசுபார்த்தன் துறைமுகமான கிதியோனைத் தாக்கி கப்பல் பட்டறைகளை எரித்தார்.  மேலும் இவர் சைத்தரா தீவையும் தாக்கினார்.

தால்மிடிஸ் அயோனியன் கடலில் உள்ள தீவான ஜாசிந்தசுடன் ஒரு கூட்டணியை உருவாக்கி,  கொரிந்து வளைகுடாவிற்குள் பயணம் செய்தார். பின்னர் இவர் வளைகுடாவின் வடக்கு கடற்கரையில் உள்ள கொரிந்திய குடியேற்றமான சால்சிசை  கைப்பற்றினார். பின்னர் ஓசோலியன் லோக்ரிசில் உள்ள நவ்ப்பாக்ட்டசைக் கைப்பற்றி மெசேனியாவிலிருந்து அகதிகளை குடியேற்றினார்.  அவர்கள் கேந்திரிய முக்கியத்துவம் வாய்ந்த இடத்தில் ஏதெனியன் கூட்டாளிகளாக செயல்படுமாறு ஏற்பாடு செய்தார். மேலும் இவர் சிசியோன் பிரதேசத்தில் தரையிறங்கி அவர்களுக்கு எதிராக அனுப்பப்பட்ட ஹாப்லைட்களின் படையை தோற்கடித்தார். 

பின்னர் தால்மிடிஸ் ஏதெனியன் குடியிருப்பை நக்சஸ் மற்றும் யூபோயாவில் உருவாக்கினார்.  கிமு 447 இல், ஏதெனிய ஆட்சிக்கு எதிரான எழுச்சியை அடக்குவதற்காக 1,000 ஏதெனியர்கள் மற்றும் சில நட்பு நாட்டுப் படைகளுடன் இவர் போயோட்டியாவிற்கு அணிவகுத்துச் சென்றார். செரோனியாவில் பாசறையை அமைத்த பிறகு, இவர் கொரோனியாவில் போயோடியன், லோக்ரியன், யூபோயன் படையை எதிர்கொண்டார். போரில் தால்மிடிஸ் இறந்ததால் ஏதெனியர்கள் கடுமையான தோல்வியை சந்தித்தனர். 

கொரோனியா போரில் ஏதெனியன் தோல்வியானது 'ஏதெனியன் நிலப் பேரரசின்' முடிவை முன்ன்றிவித்தாதக இருந்தது.

குறிப்புகள்
-----------

1. ↑  Grant, Michael (1989). *The Classical Greeks*. Guild Publishing London. p. 298
2. ↑  Diodorus xi. 84
3. ↑  Pausanias 1.27.5
4. ↑  Diodorus xi. 84
5. ↑  Thucydides 1.108.5
6. ↑  Diodorus xi. 84
7. ↑  Pausanias 1.27.5
8. ↑  Pausanias 1.27.5
9. ↑  Pausanias 1.27.5
|  |
| --- |
|  |
| **தீபங்கர புத்தர்** |
|  |
| **சமற்கிருதம்:**  | Dipankara |
| **பாளி**  | Dipamkara |
| **சீன மொழி:**  | Rándēng Fo |
|  |  |
| **திபெத்திய மொழி:**  | mi slob |
|  |  |
|  |  |
| தகவல் |
| **Venerated by:**  | தேரவாதம், மகாயானம், வச்ரயானம் |
| **Attributes:**  | Causer of Light |
|  |  |
| **Preceded By:**  | Saraṇaṃkara |
| **Succeeded By:**  | Koṇḍañña |

**தீபங்கரர்**(சமஸ்கிருதம் மற்றும் பாளி *Dīpaṃkara*, "தீபத்தை ஏந்தியவர்"; சீனம் 燃燈佛 (பின்யின் Rándēng Fo); திபெ. *mi slob*; மங் *Jula-yin Jokiyaγči*, *Dibangkara*, நேபால் பாசா: दिपंखा *Dipankha*) பல லட்சம் ஆண்டுகளுக்கு முன்பு வாழ்ந்ததாக கருதப்படும் கௌதம புத்தருக்கு முற்பட்ட புத்தர் ஆவார். 

பாளி சூத்திரங்களின் படி, எண்ணற்ற புத்தர்கள் அவதரித்துள்ளனர், அவர்களை அனைவரையும் **ஆயிரம் புத்தர்கள்** என கூட்டுபெயர் கொண்டு அழைப்பதுண்டு. ஒவ்வொரு காலகட்டத்துக்கும் ஒரு புத்தர் அவதரிக்கின்றனர். சில பௌத்த சம்பிரதாயங்களின் படி, **தீபங்கர** புத்தர், சாக்கியமுனி புத்தரான கௌதமர் அவதரிப்பதுக்கு முன்பு இப்பூமியில் தோன்றியவர்.

சித்தரிப்பு
-----------

தீபங்கரர் பொதுவாக அமர்ந்த நிலையில் சித்தரிக்கப்படுகிறார். எனினும் நின்ற கோலத்தில் இவருடைய சித்தரிப்பு சீனா மற்றும் தாய்லாந்தில் காணப்படுகிறது. இவரது கரத்தில் அபய முத்திரை காணப்படுகிறது. மிக அரிதாக இவர் தனியாக காணப்படுகிறார். ஆஃப்கானிஸ்தானின் தாலிபன் அரசு தக்ர்த்த பாமியான் புத்தர் சிலைகளும் ஒன்று இவரை குறித்தாக கருதப்படுகிறது. இவரது சிலைகள் சீனாவில் காணப்படுகின்றன. 

பொதுவாக ஜாவாவில் இவர், மஞ்சுஸ்ரீ மற்றும் வஜ்ரபாணி ஆகிய இரண்டு போதுசத்துவர்களுடன் காணப்படுகிறார். ஸ்ரீ லங்காவில் இவர் அவலோகிதேஷ்வரர் மற்றும் வஜ்ரபாணி உடன் இருக்கிறார். இவரை கௌதம புத்தர் மற்றும் மைத்திரேயருடனும் எப்போதாவது சித்தரிப்பர்

குறி சொல்லுதல்
--------------

இவரை குறித்த கீழ்க்கண்ட கதை வழங்கப்பெற்கிற்து.

கௌதம புத்தர், தன்னுடைய முற்பிறவிகளில் ஒன்றில் தீபங்கரரை சந்திக்கிறார். அப்போது அவரிடம் தீபங்கரர், கௌதமர் ஒரு காலத்தில் புத்தர் ஆவார் என தெரிவிக்கிறார். மேலும் கௌதமர் மிகச்சிறந்த ஆசானாக திகழ்வாரென்று, அரசன் சுத்தோதனுக்கும் அரசி மாயா தேவிக்கும் பிறப்பார் என்றும் குறி கூறுகிறார். 

  

இந்த கதை ஜாதக கதைகளில் குறிப்பிடப்பட்டுள்ளனர். கௌதம புத்தர், தன்னுடைய முற்பிறவிகள் குறித்த சொன்னதன் தொகுப்பே இந்த ஜாதக கதைகள். தீபங்கரரின் காலத்தில் கௌதமர் ஒரு மிகப்பெரிய செல்வந்தராக இருந்தார். பிறகு துறவியாகும் பொருட்டு, அனைத்து செல்வங்களையும் தானம் செய்து விடுகிறார். துறவியான பின்னர் தீபங்கர புத்தரை சந்திக்கும் போது இந்த முன்னறிவிப்பை பெறுகிறார்.

வழிபாடு
-------

பதினேழாம் நூற்றாண்டு வாக்கில், தீபங்கரரின் வழிபாடு, நேபாள புத்த சமூகத்தினரேடே பரவலாக காணப்படத்துவங்கியது. இவர்கள் தீபங்கரரை வணிகர்களின் பாதுகாவலராகவும், தானத்துடன் தொடர்புடையவராகவும் கருதுகின்றனர். 

  

மேலும் இவர் மாலுமிகளின் பாதுகாவலராகவும் கருதப்பட்டு, இவரது சிலைகளை கரைகளின் ஓரமாக கப்பல்களை காத்து வழி நடத்தும் பொருட்டு சில நேரங்களில் நிறுவப்படுகிறது.

இவற்றையும் காண்க
----------------

* 28 புத்தர்கள்

| * பா
* உ
* தொ
புத்தர்கள் |
| --- |
| தேரவாத பௌத்தம் | கௌதம புத்தர் **·** 28 புத்தர்கள் |
| ஐந்து தியானி புத்தர்கள் | அமிதாப புத்தர் **·** வைரோசன புத்தர் **·** அக்சோப்ய புத்தர் **·** அமோகசித்தி புத்தர் **·** ரத்தினசம்பவ புத்தர் |
| மற்றவர்கள் | ஆதிபுத்தர் **·** மருத்துவ புத்தர் **·** நைராத்மியை **·** வஜ்ரதாரர் |
**தீபக்குடி பத்து**  என்பது ஒரு சமண நூல். 12 ஆம் நூற்றாண்டில் தோன்றியது.  எனக் கொள்ளத் தக்கது. பத்தும் பதிகம் தொகுப்பில் 26 நூல்கள் உள்ளன. அவற்றுள் இந்தத் தீபக்குடிப் பத்து இடம் பெறவில்லை. இதனைப் பாடியவர் ஒரு சமண சமயப் பெருமகனார். 

'பத்து' என்னும் தலைப்புப் பெயரைக் கொண்டு இந்த நூலை 10 பாடல்கள் கொண்டது என்பது தெளிவாகிறது. எனினும் இப்போது கிடைத்துள்ளவை ஏழு பாடல்கள் மட்டூமே. இந்த நூல் தீபக்குடி வாழ் மக்களைப் போற்றிப் பாடுகிறது. முதல் இரண்டு அடிகளில் இவ்வூர் மக்களின் அறிவுநலம் போற்றப்படுகிறது. பின் இரண்டு அடிகளில் இந்த ஊரில் வாழும் மகளிர் சிறப்பிக்கப்பட்டுள்ளனர்.

##### மக்களின் அறிவுநலம்

தீபக்குடி மக்கள் கல்வியையே பொருளாக்கஃ கொண்டவர்.
காலையும் மாலையும் நற்குணங்களை நினைத்துத் தவம் புரிவர்.
தீவினை செய்யார்
இருளில் உண்ணார்
தேன்-நறவு, ஊன் உண்ணார்
பொய், கொலை, களவு தவிர்ப்பர்
பொய்தீர் அறநூல் வழிச் செயல்படுவர்
வாமன், அருகன், பரமன் தாள் பணிவர்
இவை சமண நெறிக் கோட்பாடுகள்.

##### மகளிரின் அழகுநலம்

சிற்றிடையும் மகரக் குழையும் உடையவர்
குயில் கூவினால் காதலரை நினைந்து உருகுவர்
இவர்களின் கை, கால், முகம், விழி, குயம் தாமரை போன்றவை
மன்மதனுக்கு உதவுபவர்கள்
இவர்களது முலை போது, மலை, குடம், மணிமுடி போன்றவை
விழிகள் கொலைவில் போன்றவை
பெண் பிறப்பை இழிவாகப் பேசும் சமணநெறி இந்த நூலில் பெண்களை வருணிப்பது வியப்பாக உள்ளது.

மேற்கோள்கள்
-----------

1. ↑  மு. அருணாசலம் (முதல் பதிப்பு 1973, திருத்தப்பட்ட பதிப்பு 2005). *தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 235.
2. ↑  கலிங்கத்துப் பரணி கோபாலையர் பதிப்பு பக்கம் 9, முகவுரை
3. ↑  தமிழ் நாவலர் சரிதை இந்த நூலின் பாடல் ஒன்றை 'அபயன்' என்னும் மன்னனோடு தொடர்புபடுத்திக் கூறுவதால் அபயன் காலமான 12 ஆம் நூற்றாண்டு
4. ↑  கற்பனை நலம் மிக்க கலிங்கத்துப் பரணி பாடிய செயங்கொண்டார் இதனைப் பாடினார் எனத் தமிழ் நாவலர் சரிதை கூறுவது பொருந்தாது என மு. அருணாசலம் குறிப்பிடுகிறார்
5. ↑  மு. அருணாசலம் குறிப்பு
**டையசாகுயினோன்** *(Diazaquinone)* என்பது ஒரு பல்லினவளைய அரோமாட்டிக் உள்ளகத்தைக் கொண்ட ஒரு வேதிச் சேர்மம் ஆகும். இரண்டு =CH− கார்பன் அலகுகள் கார்பனைல் அல்லது கீட்டோன் குழுக்களால் இடப்பெயர்ச்சி செய்யப்பட்டிருக்கும் இரட்டைப் பிணைப்பால் பிணைக்கப்பட்ட அடுத்தடுத்துள்ள இரண்டு நைட்ரசன் அணுக்கள் இவ்வுள்ளகத்தில் இடம்பெற்றுள்ளன. எனவே இந்த கார்பன் மற்றும் நைட்ரசன் அணுக்கள் −(C=O)−N=N−(C=O)− என்ற டையசைல் டையிமைடு அலகை உள்ளடக்கியிருக்கும். [1]

பிரிடினின் குயினோனான 3,6-பிரிடசிண்டையோன், மரகதப் பச்சை, தாலசினின் குயினோனான 1,4-தாலசிண்டையோன் என்ற பச்சை நிற படிகத் திண்மம் போன்றவை மேற்குறிப்பிட்ட விதிமுறைகளுக்கு உட்பட்டுள்ள சில உதாரணங்களாகும். இவ்விரு சேர்மங்களும் அசிட்டோனில் கரைகின்றன, இரண்டும் -77 ° செல்சியசு வெப்பநிலையில் நிலைப்புத்தன்மையுடன் உள்ளன. [1]

1962 ஆம் ஆண்டு தாமசு யே கியலி டையசாகுயினோன் என்ற பெயரை முன்மொழிந்தார்.[1]

மேற்கோள்கள்
-----------

1. 1 2 3  Thomas J. Kealy (1962): "The Chemistry of Diazaquinones: 3,6-Pyridazinedione and 1,4-Phthalazinedione". *Journal of the American Chemical Society*, volume 84, issue 6, pages 966–973. எஆசு:10.1021/ja00865a018
**புணர்வளைத் தடிப்பு** (*Clitellum*) என்பது மண்புழுக்கள் மற்றும் அட்டைப்புழுக்களின் தலைப்பகுதிக்கு அருகேயுள்ள உடல் பகுதியில் கண்டங்கள் அற்ற ஓா் தடிமனான சுரப்பிப் பகுதியாகும். இப்பகுதியில் முட்டைகளை சேமிப்பதற்கான பிசுபிசுப்புத் திரவத்தைச் சுரக்கிறது.

புணர்வளைத் தடிப்பு உடலின் ஆரம்பத்திலிருந்து (14, 15 மற்றும் 16 வது கண்டங்களில்) 2 செ.மீ. (0.79 அங்குலம்) அளவில் அமைந்துள்ளது. இதன் முக்கிய செயல்பாடு புழு முட்டைகளை சேமிப்பதாகும்.

புணர்வளைத் தடிப்பு கிளைடெல்டா எனப்படும் வளைதசைப் புழுக்களின் இனப்பெருக்க அமைப்பின் ஒரு பகுதியாகும். இது வளைத்தசைப் புழுக்களின் துணைத் தாெகுதிகளான பல்சுனைப் புழுக்கள் (உ.ம். மண்புழுக்கள்) மற்றும் ஹிரூடினைன்சு (அட்டை) ஆகியவற்றில் காணப்படும். புணர்வளைத் தடிப்பு மேற்புறத்தோலில் காணப்படும் ஒரு தடிப்பான பகுதியாகும். இப்பகுதியில் நிறமிகள் மங்கிக் காணப்படும். முட்டைகளைப் பாதுகாக்கும் கூட்டை உருவாக்க காேழைத்திரவத்தை இது சுரக்கிறது. சில வளைத்தசைப்புழுக்களில் இந்த உறுப்பு பால் இனப்பெருக்கத்திற்குப் பயன்படுகிறது. முதிா்ச்சியடைந்த புழுக்களில் தெளிவாகத் தொியும் புணர்வளைத் தடிப்பினை, இளம் புழுக்களில் கண்டறிவது கடினம். அட்டைப்புழுக்களில், இது குறிப்பிட்ட ஒரு பருவகாலத்தில் மட்டுமே தோன்றுகிறது. இதன் நிறம் வளைத்தசைப்புழுக்களில் உள்ளதை விட சற்றே மங்கிக் காணப்படும். உயிருள்ள கண்டங்கள் சில சமயங்களில் புணர்வளைத் தடிப்புடன் விழுந்துவிடும்.

மேற்காேள்கள்
------------

1. 1 2  "animal reproductive system - Mechanisms that aid in the union of gametes" (in en). *Encyclopedia Britannica*. .
2. 1 2  "NatureWatch - Anatomy of an Earthworm". *NatureWatch*.
3. ↑  Omodeo, Pietro (January 2000). "Evolution and biogeography of megadriles (Annelida, Clitellata): To Gilberto Righi (1937–1999), in memoriam". *Italian Journal of Zoology* **67** (2): 179–201. doi:10.1080/11250000009356313.
4. ↑   "Leeches". Australian Museum.

மேலும் படிக்க
-------------

* Hess, Roberta T.; Vena, Joseph A. (January 1974). "Fine structure of the clitellum of the annelid Enchytraeus fragmentosus". *Tissue and Cell* **6** (3): 503–514. doi:10.1016/0040-8166(74)90041-x. பப்மெட்:4279471.
* Grove, A. J.; Cowley, L. F. (1 May 1927). "Memoirs: The Relation of the Glandular Elements of the Clitellum of the Brandling Worm (Eisenia foetida, Sav.) to the Secretion of the Cocoon". *Journal of Cell Science* **s2-71** (281): 31–45. doi:10.1242/jcs.s2-71.281.31.
* Pavlíček, Tomáš; Hadid, Yarin; Csuzdi, Csaba (1 January 2012). "Opening Pandora's box: Clitellum in phylogeny and taxonomy of earthworms". *Zoology in the Middle East* **58** (sup4): 31–46. doi:10.1080/09397140.2012.10648983.
கருநாடக இசையில் தாளத்தின் 10 அம்சங்கள் அல்லது கூறுகள் *தாள தசப்பிராணங்கள்* எனப்படும். அவையாவன:

1. காலம்
2. மார்க்கம்
3. கிரியை
4. அங்கம்
5. கிரகம்
6. ஜாதி
7. களை
8. லயம்
9. யதி
10. பிரஸ்தாரம்

காலம்
-----

*காலம்* இசையில் நேரத்தின் அலகுகளை வகுக்கிறது. கணம் (க்ஷணம்), லவம், காஷ்டம், நிமிடம் (நிமிஷம்), களை, சதுர்பாகம், அனுத்ருதம், துருதம், லகு, புலுதம், காகபதம் - இவை காலத்தின் வரையறைகள்.

மார்க்கம்
---------

தாளத்தின் ஒரு அட்சரத்துக்குள் எத்தனை சுரங்கள் அடங்கும் என்பதை *மார்க்கம்* வரையறுக்கிறது. சரியான முறையில் தாளம் போடவும், உருப்படிகளை சரியான சுர-குறிப்புகளில் எழுதவும் மார்க்கம் உதவுகிறது.

ஆறு மார்க்கங்கள் உள்ளன. அவை ஷண்மார்க்கங்கள் என்றழைக்கப்படுகின்றன. முதல் மூன்று பல்லவி பாடவும், பின் மூன்று வர்ணங்கள், கிருதிகள் போன்ற இதர இசை வடிவங்களுக்கும் பயன்படுகின்றன.

| மார்க்கம் | களைகள், ஒரு தாள அட்சரத்துக்கு |
| --- | --- |
| 1. தட்சிணம் | 8 |
| 2. வார்த்திகம் | 4 |
| 3. சித்ரம் | 2 |
| 4. சித்ரதரம் | 1 |
| 5. சித்ரதமம் | 1/2 |
| 6. அதி சித்ரதமம் | 1/4 |

லயம்
----

பார்க்க: லயம்

இவற்றையும் பார்க்க
------------------

* தாளம்
* தாள நடைகள்

வெளி இணைப்புகள்
---------------

* Tala-Dasa-Prana and the Musicological problems in present day Tala system, N. Ramanthan பரணிடப்பட்டது 2008-04-05 at the வந்தவழி இயந்திரம்
**பேட்ரசு வைஸ்ட்** (Petrus Vuyst) 1726 ஆம் ஆண்டு முதல் 1729 ஆம் ஆண்டுவரை ஒல்லாந்தர் ஆட்சியின் கீழ் இலங்கையின் ஆளுனர் நாயகமாகப் பதவி வகித்தார். இவர் இலங்கையில் வந்து இறங்கும்போதே தனது வலது கண்ணை மறைத்துக் கட்டிக் கொண்டு, இலங்கை போன்ற முக்கியத்துவம் அற்ற ஒரு சிறிய நாட்டை ஆட்சி செய்வதற்கு இரண்டு கண்கள் தேவையில்லை என்று சொன்னாராம். இவரது ஆட்சி மிகவும் கொடூரம் நிறைந்ததாக இருந்தது. தனது கருத்துக்களுக்கு உடன்படாதவர்களைக் கடுமையான சித்திரவதைகளுக்கு உள்ளாக்கினார். பலர் மீது பொய்வழக்குப் போட்டுத் தண்டனை வழங்கினார். தன்னை இலங்கையின் சுதந்திரமான ஆட்சியாளனாக ஆக்கிக்கொள்ளும் எண்ணம் அவருக்கு இருந்ததாகச் சொல்லப்படுகிறது. இவர் தனது அதிகாரங்களைப் பிழையாகப் பயன்படுத்தியதுடன், ஒழுங்கீனமான ஆட்சியும் நடத்திவந்தார். அரசாங்கத்தில் பல மட்டங்களிலும் ஊழல் மலிந்து காணப்பட்டது. இவருக்கு எதிராகச் சதி செய்ததாகச் சந்தேகத்தின் பேரில் 19 பேர் கொல்லப்பட்டதுடன், பலர் சித்திரவதைகளுக்கும் உள்ளாயினர்.

இவரது கொடுமைகளைப் பொறுக்க முடியாத சிலர் இவரது நடவடிக்கைகள் குறித்து பத்தேவியாவில் இருந்த தலைமையகத்துக்கு அறிவித்தனர். வைஸ்ட் மீதான குற்றச்சாட்டுகள் அடங்கிய கடிதம் தகவல் கொண்டு செல்பவரின் காலணியின் அடிப்பாகத்தில் வைத்துத் தைத்து இரகசியமாக எடுத்துச் செல்லப்பட்டதாம். பத்தேவியாவில் இருந்த உயர் ஆட்சிக் குழு உடனடியாக வைஸ்ட்டைத் திருப்பி அழைத்து அவர்மீது விசாரணை நடத்தியது. முடிவில் இவரது தலை வெட்டப்பட்டு மரண தண்டனை வழங்கப்பட்டது.

குறிப்புகள்
-----------

1. ↑  Blaze, 1933 பக். 183
2. ↑  1726 Peter Vuijst
3. 1 2  Blaze, 1933 பக். 184

உசாத்துணைகள்
------------

* Blaze, History of Ceylon, The Christian Literature Society of India and Africa Ceylon Branch, Colombo, 1933.
* History of Sri Lanka and significant World events from 1505 AD to 1796 AD பரணிடப்பட்டது 2011-10-27 at the வந்தவழி இயந்திரம்
* 1726 Peter Vuijst Archives of the United East India Company, entry No. 4/1/1902, National Archives Collection

| * பா
* உ
* தொ
←இலங்கையின் ஒல்லாந்த ஆளுநர்கள்→ |
| --- |
|  கோசுட்டர்  **·**  பேயார்ட்  **·**  மத்சாக்கர்  **·**  வொன் கிட்டன்சுடேன்  **·**  வொன் டெர் மேய்டென்  **·**  வொன் கூன்சு  **·**  வொன் டெர் மேய்டென்  **·**  வொன் கூன்சு  **·**  ஊசுட்டார்ட்  **·**  வன் கூன்சு  **·**  வொன் கூன்சு டெ யொங்கே  **·**  பெயில்  **·**  வொன் ரே  **·**  வொன் ரோ  **·**  டெ ஏரே  **·**  சைமன்சோன்|  **·**  பெக்கர்  **·**  ரம்ப்  **·**  *மோல்ட்*  **·**  ஏட்டன்பேர்க்  **·**  *இசுகாகென்*  **·**  வைஸ்ட்  **·**  வெர்சுலசு  **·**  *வௌட்டர்சு*  **·**  பீலாட்  **·**  வொன் டொம்பர்க்  **·**  *மக்காரே*  **·**  வொன் இமோவ்  **·**  பிரனிங்க்  **·**  ஓவர்பேக்  **·**  வொன் கொலெனெசே  **·**  விரீலன்ட்  **·**  *டெ யொங்*  **·**  லோட்டென்  **·**  இசுக்குரூடர்  **·**  வொன் எக்  **·**  மூயார்ட் ***·**  வல்க்  **·**  இயூசு  **·**  செயின்ட்  **·*** வான் டி கிராஃப்  **·**  வொன் அங்கெல்பேக்  **·**  அக்னேவ்\*  **·**  இசுட்டெவார்ட்\*  **·**  டோயில்\*  **·**  பொனெவோக்சு\*  **·**  டெ மேரோன்\*  **·**  ஆன்ட்ரூசு\*\*
 |
| *பதில்*, \*படைத்துறை ஆளுனர், \*\*இலங்கையில் இருப்பவர். |
**கருக்குழாய் ஆய்வு** (*Hyterosalpingography*) என்பது ஒரு சிறப்பு ஆய்வாகும். பெண்கள் கருவுறுதலில் ஏற்படும் சிக்கலுக்குத் தீர்வு காண இவ்வாய்வு துணைசெய்கிறது. கருவுறுதலுக்கு ஏற்றச்சூழலில் ஆணின் விந்தணுவும் பெண்ணின் கருமுட்டையும் இணைந்து கருக்கட்டல் நிகழ்கிறது. இந்நிகழ்வு பொதுவாக *கருக்குழாயில்* (Fallopian tube) நிகழும். கருக்கட்டிய முட்டை கருக்குழாய் வழியாக கருப்பையை அடைந்து, கருப்பைச் சுவருடன் ஒட்டிக் கொண்டு அங்கு வளரும். ஏதாவது காரணத்தால் கருக்குழலில் அடைப்பு ஏற்பட்டால் முட்டையும் விந்தணுவும் இணையும் வாய்ப்பு தடைபடுகிறது. எனவே கருவுறுதலும் தவிர்க்கப்படுகிறது. இதனைத் தெரிந்து கொள்ளவே கருக்குழாய் ஆய்வு மேற்கொள்ளப்படுகிறது. இதுவே கருக்குழாய் ஆய்வு எனப்படும்.

இவ்வாய்விற்காக, ஒப்புமையைக் (contrast medium) கூட்டும் சாதாரண அயோடின் கொண்ட நீர்மம், கருப்பையினுள் சற்று அழுத்தத்தில் செலுத்தப்படும். இந்த நீர்மம் கருக் குழாய் மூலம் சென்று சினைப்பை அருகில் சென்று அடையும். குழாயில் அடைப்பு இருந்தால் இது நிகழ வாய்ப்பில்லை. இவ்வாய்வினை மேற்கொள்ளும் மருத்துவர் கவனமாக, மருந்து பெண்ணுறுப்பில் சிந்திவிடாமல் கவனமாகச் செயல்பட வேண்டும். மருந்து செலுத்தியதும் எக்சு-கதிர் படம் எடுக்கப்படுகிறது. படத்தினை ஆய்ந்து நிலையினைத் தெரிந்து கொள்ளமுடியும். குழாய் அடைப்பேயன்றி வேறு காரணங்களாலும் கருதரிப்பதில் தடை ஏற்படலாம்.

வெளி இணைப்புகள்
---------------

* Hysterosalpgingography Stepwise procedure and Video: Medchrome
* RadiologyInfo - The radiology information resource for patients: Hysterosalpingography
* 
*
**பேட்மா சாகின்** (*Fatma Şahin*) துருக்கி நாட்டைச் சேர்ந்த ஒரு வேதிப் பொறியியலாலரும் அரசியல்வாதியும் ஆவார். 2011 ஆம் ஆண்டு சூலை மாதம் 11 ஆம் தேதியன்று சாகின் எர்டோகனின் மூன்றாவது அமைச்சரவையில் குடும்ப மற்றும் சமூக கொள்கைகள் துறையின் அமைச்சராக நியமிக்கப்பட்டார்.

1966 ஆம் ஆண்டு சூன் மாதம் 20 அன்று துருக்கி நாட்டின் காசியான்டெப் நகரில் முசுதபா, பெரிகான் சாகின் தம்பதியருக்கு மகளாக சாகின் பிறந்தார். இசுதான்புல் தொழில்நுட்ப பல்கலைக்கழகத்தில் வேதிப் பொறியியலில் பாடத்தைப் படித்தார். நெசவுத் துறையில் பொறியாளராகவும் மேலாளராகவும் பேட்மா சாகின் பணியாற்றினார்.

தனது கணவர் இசெட் சாகினுடன் சேர்ந்து அரசியலில் நுழைந்தார். இருவரும் இணைந்து நீதி மற்றும் மேம்பாடு என்ற ஒரு கட்சியை உருவாக்கினர். மாகாண அமைப்பில் தீவிரமாக பங்கேற்ற இவர், தனது சொந்த ஊரிலிருந்து மூன்று முறை துணைத் தலைவராக தேர்ந்தெடுக்கப்பட்டார். காசியான்டெப் நகரிலிருந்தும் தென்கிழக்கு அனடீலியா மண்டலத்திலிருந்தும் துருக்கிய நாடாளுமன்றத்திற்குத் தேர்ந்தெடுக்கப்பட்ட முதல் பெண் உறுப்பினர் சாகின் என்ற சிற்ப்புக்கு உரியவரானார். தனது கட்சியின் பெண்கள் கிளையின் தலைவராக சாகின் பணியாற்றினார்.

2011 ஆம் ஆண்டு நடைபெற்ற பொதுத் தேர்தல்களைத் தொடர்ந்து, பிரதமர் ரெசெப் தயிப் எர்டோகனின் மூன்றாவது அமைச்சரவையில் ஒரே பெண் மந்திரியாக பதவியேற்றார். இவருக்கு பதிலாக 2013 ஆம் ஆண்டு டிசம்பர் மாதம் 25 அன்று அமைச்சரவை மறுசீரமைப்பின் போது அயிசெனூர் இசுலாம் இப்பதவிக்கு நியமிக்கப்பட்டார். 

2014 உள்ளாட்சித் தேர்தல்களின் விளைவாக காசியாண்டெப்பின் முதல் பெண் மேயராக தேர்ந்தெடுக்கப்பட்டார். 2019 ஆம் ஆண்டு நடைபெற்ற உள்ளாட்சித் தேர்தல்களிலும் சாகின் வெற்றி பெற்று மீண்டும் மேயராக தேர்ந்தெடுக்கப்பட்டார்.

பேட்மா சாகினுக்கு ஒரு மகன் , ஒரு மகள் என இரண்டு குழந்தைகளுக்குத் தாயாவார்.

மேற்கோள்கள்
-----------

1. 1 2  "Fatma Şahin" (Turkish). TBMM. 1 ஏப்ரல் 2016 அன்று மூலம் பரணிடப்பட்டது. 10 July 2011 அன்று பார்க்கப்பட்டது.CS1 maint: Unrecognized language (link)
2. ↑  "Biyografi" (Turkish). Fatma Şahin Official Website. 8 August 2011 அன்று மூலம் பரணிடப்பட்டது. 10 July 2011 அன்று பார்க்கப்பட்டது.CS1 maint: Unrecognized language (link)
3. ↑  Kaya, Ahmet (6 July 2011). "'Ya anam bacım ne işin var senin bu kalabalıkta'" (in Turkish). *Hürriyet*.. பார்த்த நாள்: 10 July 2011.
4. 1 2 3  "'Fatma Bacı' kabinenin tek kadın bakanı oldu" (in Turkish). *Radikal*. 6 July 2011.. பார்த்த நாள்: 10 July 2011.
5. ↑  "Kabinedeki yeni bakanları tanıyalım" (in Turkish). *Haber7*. 25 December 2013.. பார்த்த நாள்: 25 December 2013.
6. ↑  "2014 Yerel seçimin ilk kazananları" (in Turkish). *Bugun*. Archived from the original on 31 March 2014. .
7. ↑  "31 March 2019 Gaziantep Local Election Results". *Yeni Şafak*.
பரணர் என்னும் பெயர் கொண்ட பல புலவர்கள் பல்வேறு காலங்களில் வாழ்ந்து வெவ்வேறு வகையான பாடல்களைப் பாடியுள்ளனர். அவர்களில் **சங்ககாலப் பரணர்** பாடிய 85 பாடல்கள் சங்க இலக்கியத் தொகுப்பில் இடம்பெற்றுள்ளன. இவர் தாம் பாடிய அகப்பொருள் பாடல்களிலும் அவர் காலத்தனவும், அவரது காலத்துக்கு முன்னர் நிகழ்ந்து தாம் அறிந்தனவுமாகிய பல வரலாற்று நிகழ்வுகளைக் குறிப்பிட்டுள்ளார். எனவே இவர் வரலாற்றுப் புலவர் எனப் போற்றப்படுகிறார்.

இவர் தம் பாடல்களில் குறிப்பிட்டுள்ள வரலாற்றுப் பதிவுகளைப் புலவர் கால மன்னர் என்னும் தொகுப்பில் மேற்கோள் குறிப்புகளுடன் அறியலாம்.

பரணர் பாடல்கள்
--------------

மொத்தம் 85. அவை:

* அகநானூறு 6, 62, 76, 116, 122, 125, 135, 142, 148, 152, 162, 178, 181, 186, 196, 198, 208, 212, 222, 226, 236, 246, 258, 262, 266, 276, 322, 326, 356, 367, 372, 376, 386, 396
* குறுந்தொகை 19, 24, 36, 60, 73, 89, 120, 128, 165, 199, 258, 292, 298, 328, 393, 399,
* நற்றிணை 6, 100, 201, 247, 260, 265, 270, 280, 300, 3`10, 350, 356
* பதிற்றுப்பத்து - ஐந்தாம்பத்து 10 பாடல்கள்,
* புறநானூறு 4, 63, 141, 142, 144, 145, 336, 341, 343, 348, 352, 354, 369,

பரணர் பாடல்களில் குறிப்பிடப்பட்டுள்ளவர்கள்
------------------------------------------

### சேரர்

எழுமுடி மார்பின் எய்திய சேரல், கடல் பிறக்கு ஓட்டிய செங்குட்டுவன், குடவர் கோமான் பெருஞ்சேரலாதன், குட்டுவன், குட்டுவன் சேரல், சேரமான் கடலோட்டிய வேல்கெழு குட்டுவன், சேரமான் குடக்கோ நெடுஞ்சேரலாதன், பெரும்பூண் பொறையன், பொறையன், மாந்தரன் பொறையன் கடுங்கோ, 

### சோழர்

கரிகாலன், சோழன் உருவப் பஃறேர் இளஞ்சேட் சென்னி, (சோழன் மணக்கிள்ளி), சோழன் வேல்பஃறடக்கைப் பெருவிறற் கிள்ளி, தித்தன், 

### பாண்டியர்

செழியன், பசும்பூட் பாண்டியன், 

### மன்னர் முதலானோர்

அழிசி, சேந்தன், அகுதை, அஞ்சி, அதிகன், அறுகை, அதியமான் நெடுமானஞ்சி, ஆட்டனத்தி, ஆய், ஆய் எயினன், ஆரியப் பொருநன், (ஆரிய அண்ணல்), எயினன், எவ்வி, ஐயை, ஓரி, கட்டி, கணையன், கழுவுள், குறும்பியன், ஞிமிலி, தழும்பன், திதியன், தித்தன் வெளியன், நள்ளி, நல்லடி, நன்னன், நன்னன் ஆய், நன்னன் உதியன், நெடுமிடல், பழையன், பாணன், பிண்டன், பேகன், மத்தி, மருதி, மலையன், மிஞிலி, மோகூர்(மன்னன்), வல்லங்கிழான் நல்லடி, விச்சியர் பெருமகன்,விரான், வெளியன் வேண்மான், (கண்ணகி, கடவுள் பத்தினி), கண்ணகி(பேகன் மனைவி), அன்னி மிஞிலி, 

### மக்கள்

வேண்முது மக்கள், ஆரியர், கொங்கர், கோசர், பூழியர், வேளிர், வேண்மகளிர்,

இதனையும் காண்க
--------------

* கபிலபரணர்

கருவிநூல்
---------

* பேராசிரியர் எஸ்.வையாபுரிப்பிள்ளை தலைமையில் அறிஞர் கழகம் ஆய்ந்து வழங்கிய ***சங்க இலக்கியம் (பாட்டும் தொகையும்)*** என்னும் நூலில் உள்ளது.

மேற்கோள்கள்
-----------

1. ↑  பரணர் பாடல் புறநானூறு 4
2. ↑  பரணர் பாடல் புறநானூறு 63
3. ↑  பரணர் பாடல் புறநானூறு 141
4. ↑  பரணர் பாடல் புறநானூறு 142
5. ↑  பரணர் பாடல் புறநானூறு 144
6. ↑  பரணர் பாடல் புறநானூறு 145

வெளி இணைப்புகள்
---------------
**இந்திய வானியல் தொலைநோக்கு நிலையம்** (*Indian Astronomical Observatory*, IAO), இந்தியாவின் லடாக் பகுதியில் லே என்ற ஊரில் அமைந்துள்ள ஒரு தொலைநோக்கு நிலையம் ஆகும். இந்திய வானியற்பியல் மையம், பெங்களூர். இது இந்திய வானியற்பியல் மையத்தினால் அமைக்கப்பட்டது.

அமைவிடம்
--------

இமய மலைப் பகுதியில் இருக்கும் லடாக் மாவட்டத்தின் தலைநகரம் லே. இதற்குத் தென்கிழக்கில் கடல் மட்டத்திலிருந்து நாலரை கிலோ மீட்டர் (4,517 மீட்டர்) உயரத்தில் சிந்து நதியும் ஹன்லே நதியும் பாயும் சிற்றூர்தான் ஹன்லே. அங்கிருக்கும் சரஸ்வதி சிகரத்தின் முகட்டில்தான் ஹன்லே தொலைநோக்கி மையம் நிறுவப்பெற்றிருக்கிறது.

பின்னணி
-------

இந்திய வானியல் நிறுவனத்தின் முன்னாள் இயக்குநர் பேராசிரியர் ராம்நாத் கவுசிக் இந்த விண்வெளி மையம் அமைப்பதில் பெரும் பங்காற்றினார். பனிப்பொழிவு, பாறைச் சரிவு போன்ற பல இயற்கை தடைகளைத் தாண்டி 20 டன்களுக்கு மேல் எடையுள்ள கட்டிட அமைப்பை நிறுவ இந்திய இராணுவம் பெரும் உதவி செய்துள்ளது. தற்பொழுது இந்த மையத்தை அணுகும் சாலையின் பராமரிப்பு இந்திய இராணுவத்தின் வசமே உள்ளது.

சந்திரா தொலைநோக்கி
------------------

இயற்பியலுக்கான நோபல் பரிசு வென்ற சந்திரசேகரின் நினைவாக ஹன்லே அமைப்பில் நிறுவப்பட்டுள்ள தொலைநோக்கிக்குச் சந்திரா என்று பெயர் சூட்டப்பட்டுள்ளது. இதன் விட்டம் இரண்டு மீட்டர். இது போக காமாகதிர்கள், அகச்சிவப்புக் கதிர்கள் முதலியவற்றைப் படமெடுக்கும் புகைப்படக் கருவிகளும் பொருத்தப்பெற்றுள்ளன. ஹன்லே மையத்துக்குத் தேவையான மின்சாரம் சூரிய ஒளி மூலம் பெறப்படுகிறது .

இயக்கம்
-------

ஹன்லே தொலைநோக்கி மையத்தில் பெறப்படும் தகவல்கள் பெங்களூருவில் உள்ள ஹொசகோட் பகுதியில் அமைத்திருக்கும் இந்திய வானியற்பியல் மையத்துக்கு அனுப்பப்படுகிறது. ஹன்லே மையத்தின் முழுக் கட்டுப்பாடும் இந்த மையத்திடமே உள்ளது.

இடர்ப்பாடுகள்
-------------

மாசும் தூசும் இல்லாத வானவெளி, இரவில் செயற்கை வெளிச்சமும் சுற்றுச்சூழல் பாதிப்புகளும் மிகவும் குறைந்து காணப்படுவது, மிகவும் குறைவாக ஈரப்பதம் கொண்ட காற்று, அமைதியான சூழல், இடையூறு இல்லாத இரவுப் பொழுதுகள், வான்வெளியிலிருந்து கிடைக்கப்பெறும் சமிக்ஞைகளைத் துல்லியமாக அளிக்கும் கட்டுமானம் என்பதெல்லாம் இந்தப் பகுதியை தேர்ந்தெடுத்தற்கான காரணமாகச் சொல்லப்படுகிறது. எனினும் இந்த மையம் இருக்கும் இடத்தின் வெப்பநிலை மைனஸ் 25 முதல் 30 வரையாகும். எனவே ஆக்சிஜன் மிகக் குறைவாகவே காணப்படுகிறது. எனவே அறிவியலாளர்கள் தங்கிப் பணியாற்ற கடும் சவாலாக உள்ளது.

மேற்கோள்கள்
-----------

1. ↑
இந்திய வான்படையின் ஏஎன்-32 காணாமல்போனமை, 2016 is located in இந்தியாதாம்பரம் வான்படை நிலையம்தாம்பரம் வான்படை நிலையம்போர்ட் பிளேர்போர்ட் பிளேர்class=notpageimage| வானூர்தி நிலையங்களின் ஆரம்ப, இறுதி இடங்கள்
2016 சூலை 22 அன்று இந்திய வான்படையின் அன்டனோவ் ஏஎன்-32 வானூர்தி ஒன்று 29 பேருடன் அந்தமான் நிக்கோபாரின் பிளேர் துறையை நோக்கிச் சென்று கொண்டிருந்த போது வங்காள விரிகுடாப் பகுதியில் காணாமல் போனது. சென்னையில் இருந்து 280 கிமீ கிழக்கே காலை 9:12 மணிக்கு இவ்வானூர்தி ரேடாரில் இருந்து மறைந்தது.

பயணிகள்
-------

இவ்வானூர்தியில் 6 பணியாளர்கள், 12 வான்படை வீரர்கள், ஒரு கடற்படை, ஒரு எல்லைக் காவல்படை, ஒரு தரைப்பட வீரர்கள், மற்றும் 8 பொதுமக்கள் உட்பட மொத்தம் 29 பேர் இருந்துள்ளனர். 8 பொதுமக்களும் ஆந்திராவின் விசாகப்பட்டினத்தைச் சேர்ந்தவர்கள் என அடையாளம் காணப்பட்டுள்ளனர்.

மீட்புப் பணிகள்
---------------

இந்தியக் கடற்படையினர் தேடல், மற்றும் மீட்புப் பணிகளை ஆரம்பித்துள்ளனர். நீருக்கடியில் சமிக்கைகளை அறிவதற்காக நீர்மூழ்கிக் கப்பல் ஒன்று, 12 கப்பல்கள், 2 டோர்னியர் வானூர்திகள் ஆகியன தேடல் நடவடிக்கைகளில் ஈடுபடுத்தப்பட்டுள்ளன.

மேற்கோள்கள்
-----------

1. 1 2 3  "IAF An-32 aircraft developed 3 snags in July alone". Indian Express. 2016-07-22 அன்று பார்க்கப்பட்டது.
2. ↑  "India launches massive search operation for missing military plane". BBC. 2016-07-22 அன்று பார்க்கப்பட்டது.
3. 1 2  "Indian Air Force plane Antonov AN-32 missing, 8 naval armaments personnel onboard". First Post. 2016-07-22 அன்று பார்க்கப்பட்டது.
4. ↑  "Indian Air Force's AN-32 Plane With 29 Missing After 'Rapid Loss of Altitude'". NDTV. 2016-07-22 அன்று பார்க்கப்பட்டது.
5. ↑  "Updates: IAF AN-32 aircraft with 29 aboard missing, search on". 2016-07-22 அன்று பார்க்கப்பட்டது.
**பரணி** (*Bharani*,பிறப்பு:6 செப்டம்பர் 1971) என்பவர் ஒரு இந்தியத் திரைப்படத்துறை இசையமைப்பாளர் ஆவார். இவர் தமிழ்த் திரைப்படம் மட்டுமல்லாது கன்னடம் மற்றும் தெலுங்கு திரைப்படங்களிலும் தொடர்ந்து பணியாற்றி வருகிறார். சொந்தக் குரலில் சில பாடல்களையும் பாடியுள்ளார்.

வாழ்க்கைக் குறிப்பு
-------------------

பரணி தஞ்சாவூர் அருகில் ஒரு சிறிய கிராமத்தில் பிறந்தார். மூன்று சகோதரர்களை உடைய இவரது குடும்பத்தில் மூத்த மகனாக பிறந்தார். இவர் பத்தாம் வகுப்பு வரை கல்வி பயின்றார். இவரது பள்ளி நாட்களில் பாடல்கள் இயற்றுவதில் தீவிரமாகச் செயற்பட்டார். 1989இல் வாய்ப்பு தேடி சென்னைக்கு வந்தார். இவரது இயற்பெயர் குணசேகரன்.

பணி
---

இவர் தொடக்கத்தில் பாடலாசிரியராக வாய்ப்பு கிடைத்ததும் விஜய் நடித்த நாளைய தீர்ப்பு (1992) திரைப்படத்திற்கு பாடல் எழுதியுள்ளார். பரணி இசையமைப்பாளராக பெரியண்ணா (1999) படத்தில் எஸ். ஏ. சந்திரசேகரால் அறிமுகப்படுத்தப்பட்டார். பார்வை ஒன்றே போதுமே (2001) மற்றும் சார்லி சாப்ளின் (2002) போன்ற படங்களில் இசையமைப்பாளராக பணிபுரிந்துள்ளார். இவரது 25வது திரைப்படம் வெளுத்து கட்டு (2010)

இசைத்தொகுப்பு
-------------

| ஆண்டு | திரைப்படம் | குறிப்பு |
| --- | --- | --- |
| 1999 | பெரியண்ணா |  |
| 2001 | பார்வை ஒன்றே போதுமே |  |
| 2002 | சார்லி சாப்ளின் |  |
| 2002 | பேசாத கண்ணும் பேசுமே |  |
| 2002 | சுந்தரா டிராவல்ஸ் |  |
| 2002 | ஜெயா |  |
| 2002 | முத்தம் |  |
| 2002 | ஸ்டைல் |  |
| 2003 | எஸ் மேடம் |  |
| 2003 | சிந்தாமல் சிதறாமல் |  |
| 2004 | மீசை மாதவன் |  |
| 2005 | காற்று உள்ளவரை |  |
| 2005 | திருடிய இதயத்தை |  |
| 2005 | அலையாடிக்கூத்து |  |
| 2006 | ஒரு காதல் செய்வீர் |  |
| 2008 | தரகு |  |
| 2009 | ஒரு காதலன் ஒரு காதலி |  |
| 2010 | வெளுத்துக்கட்டு |  |
| 2011 | கொஞ்சம் வெயில் கொஞ்சம் மழை |  |
| 2011 | வெங்காயம் |  |
| 2014 | சுற்றுலா |  |
| 2015 | வைரன் |  |
| 2017 | ஒண்டிக்கட்டை | இயக்குநராகவும் |

மேற்கோள்கள்
-----------

1. ↑  "Profile of Music Director Bharani - | Lakshman Sruthi - 100% Manual Orchestra |". *www.lakshmansruthi.com*. 24 May 2012 அன்று மூலம் பரணிடப்பட்டது.
2. ↑
3. ↑
இந்திரா காந்தி பன்னாட்டு வானூர்தி நிலையத்தில் அமைந்துள்ள இந்திய வானூர்தி நிலையங்களின் ஆணையத்தின் வான் போக்குவரத்து கட்டுப்பாட்டகம்.
**இந்திய வானூர்தி நிலையங்களின் ஆணையம்** (*Airports Authority of India*, **AAI**) இந்தியாவில் உள்ள குடியியல் வானூர்தி நிலையங்களையும் ஏடிசி, சிஎன்எஸ் போன்ற வழிகாட்டு வசதிகளையும் இயக்குகின்ற பொறுப்புடைய நடுவண் அரசு அமைப்பாகும். 

இந்த அமைப்பு 125 வானூர்தி நிலையங்களை இயக்குகிறது; இவற்றில் 11 பன்னாட்டு வானூர்தி நிலையங்களும் 8 சுங்கச்சாவடியுள்ள நிலையங்களும் 81 உள்ளூர் நிலையங்களும் படைத்துறை வளாகங்களில் அமைந்துள்ள 25 குடியியல் நிலையங்களும் அடக்கமாகும். இந்திய வான்வெளி முழுமையாகவும் அடுத்துள்ள பெருங்கடல் பகுதிகளிலும் இது வான்வழி போக்குவரத்து மேலாண்மை சேவைகளை வழங்கி வருகிறது. பாதுகாப்பான வான்வழிப் பயணத்திற்காக தன் கட்டுப்பாட்டில் உள்ள அனைத்து வானூர்தி நிலையங்களிலும் 25 மற்ற இடங்களிலும் அமைக்கப்பட்டுள்ள நிலத்தில் அமைந்த கட்டமைப்பையும் மேலாண்மை செய்கிறது.

இந்திய அரசின் பொதுத்துறை நிறுவனங்களில் சிறு நவரத்தின மதிப்பைப் பெற்ற நிறுவனம் ஆகும்.

இதனையும் காண்க
--------------

* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய அரசின் பொதுத்துறை நிறுவனங்களின் பட்டியல்

மேற்கோள்கள்
-----------

வெளி இணைப்புகள்
---------------

* Airports Authority of India பரணிடப்பட்டது 2020-12-25 at the வந்தவழி இயந்திரம்
பிரிடாக்சால் பாசுபேட்டு
**உயிர்ச்சத்து பி6** (Vitamin B6) என்பது உயிரினங்களில் இடை மாற்றம் செய்ய இயலும் வேதிச்சேர்மங்களின் குழுவைக் குறிக்கிறது. இது, உயிர்ச்சத்து பி தொகுதியின் ஒரு அங்கமாக உள்ளது. இதன் செயற்படும் வடிவமான பிரிடாக்சால் 5' பாசுபேட்டு (PLP) அமினோ அமிலம், குளுக்கோசு, கொழுமியம் ஆகியவற்றின் வளர்சிதைமாற்ற வினைகளில் நிகழும் பல்வேறு நொதிய வினைகளில் துணைக்காரணியாக உள்ளது.

வடிவங்கள்
---------

பிரிடாக்சின்
பிரிடாக்சமைன்
உயிர்ச்சத்து பி6- ன் ஏழு வடிவங்கள் (vitamers):

* பிரிடாக்சின் (அ) பிரிடொக்சின் (PN), பொதுவாக பி6 சேர்க்கையாகக் கொடுக்கப்படும் வடிவம்
* பிரிடாக்சின் 5'-பாசுபேட்டு (PNP)
* பிரிடாக்சால் (PL)
* பிரிடாக்சால் 5' பாசுபேட்டு (PLP), ஊன்ம ஆக்கச்சிதைவில் செயற்படும் வடிவம் ( 'பி-5-பி' என உயிர்ச்சத்துச் சேர்க்கையாக விற்கப்படுகிறது)
* பிரிடாக்சமைன் (PM)
* பிரிடாக்சமைன் 5'-பாசுபேட்டு (PMP)
* 4-பிரிடாக்சிக் அமிலம் (PA), சிதைமாற்றப் பொருளாக சிறுநீரில் வெளியிடப்படுகிறது

பிரிடாக்சிக் அமிலத்தைத் தவிர்த்து மற்றைய அனைத்து வடிவங்களும் இடைமாற்றம் செய்யகூடியவைகளாகவே உள்ளன[1]. நம் குடலில் உறிஞ்சப்படும் பிரிடாக்சமைன், பிரிடாக்சால் கைனேசு என்னும் நொதியால் பிரிடாக்சமைன் 5'-பாசுபேட்டாக மாற்றப்பட்டு பிறகு, பிரிடாக்சமைன்-பாசுபேட்டு அமைன்மாற்றி (transaminase) (அ) பிரிடாக்சின் 5'-பாசுபேட்டு ஆக்சிடேசு நொதியத்தால் பிரிடாக்சால் 5' பாசுபேட்டாக மாற்றப்படுகிறது[2]. பிரிடாக்சின் 5'-பாசுபேட்டு ஆக்சிடேசு நொதியம், பிரிடாக்சின் 5'-பாசுபேட்டை பிரிடாக்சால் 5' பாசுபேட்டாக மாற்றுவதிலும் வினையூக்கியாகச் செயற்படுகின்றது. பிரிடாக்சின் 5'-பாசுபேட்டு ஆக்சிடேசு ரிபோஃபிளாவின் உயிர்ச்சத்திலிருந்து பெறப்படும் ஃபிளேவின் ஒற்றை நியூக்ளியோட்டைடு துணைக்காரணியைச் சார்ந்திருக்கிறது. எனவே, இந்த உயிரிய வழிமுறையில் உணவிலுள்ள உயிர்ச்சத்து பி6-ஐ உயிர்ச்சத்து பி2 இல்லாமல் உபயோகப்படுத்தமுடியாது.

  


| உயிர்ச்சத்துக்கள் |
| --- |
| அனைத்து B உயிர்ச்சத்துக்கள் | அனைத்து D உயிர்ச்சத்துக்கள் |
| ரெட்டினால் (**A**) | தயமின் (**B1**) | இரைபோஃபிளவின் (**B2**) | நியாசின் (**B3**) | பன்டோதீனிக் அமிலம் (**B5**) | பிரிடொக்சின் (**B6**) | பயோட்டின் (**B7**) | போலிக் அமிலம் (**B9**) | கோபாலமின் (**B12**) | அசுக்கோபிக் அமிலம் (**C**) | எர்கோகல்சிப்ஃபரோல் (**D2**) | கல்சிப்ஃபரோல் (**D3**) | டொக்கோப்ஃபரோல் (**E**) | நப்ஃதோகுயினோன் (**K**) |

மேற்கோள்கள்
-----------

1. ↑  Johannson S, Lindstedt S, Tiselius H (1973). "Metabolic interconversions of different forms of Vitamin B(6)" (PDF). *J Biol Chem* **249** (1): 6040–6046. .
2. ↑  Ink SL, Henderson LM; Henderson (1984). "Vitamin B6 metabolism". *Annu. Rev. Nutr.* **4** (1): 455–70. doi:10.1146/annurev.nu.04.070184.002323. பப்மெட்:6380540.
**காவேரிப்பட்டிணம் அங்காளம்மன் கோயில்** தமிழ்நாட்டில் கிருஷ்ணகிரி மாவட்டம், காவேரிப்பட்டணம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இத்தலத்தின் அம்மன் சிலையானது மண்மேட்டில் அகழ்ந்து எடுக்கப்பட்ட திருவுருவம் எனப்படுகிறது. பல ஆண்டுகளுக்கு முன்னர் குறிசொல்லும் ஒருவர் குறி சொல்லியபடி மண்மேடாக இருந்த இந்த இடத்தில் அகழ்ந்து பார்த்தபோது அங்கு உடுக்கையும், அம்மன் சிலையும் புதைந்த நிலையில் கண்டெடுக்கப்பட்டது. அதை எடுத்து அதே இடத்தில் வைத்து வழிபடத்துவங்கினர். பின்னர் இங்கு 1910 முதல் 1913 வரை மூன்று ஆண்டுகளில் கோயில் கட்டப்பட்டது. கோயிலை வைத்திய முத்துச்செட்டி என்பவர் கட்டினார்.

கோயில் அமைப்பு
--------------

இக்கோயிலானது மகாமண்டபம், அர்த்த மண்டபம், கருவறை ஆகிய கட்டட அமைப்பைக்கொண்டதாக உள்ளது. கருவறையில் உடுக்கை, சூலம், கபாலம் ஆகியவற்றை கையில் ஏந்தியவாறு அமர்ந்த கோலத்தில் அங்காலம்மன் உள்ளார். இங்குக் கோயில் தேர் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மாசி மாதம் மகா சிவராத்திரி மற்றும் மயானக்கொள்ளை திருவிழா 9 நாட்கள் முக்கிய திருவிழாவாக நடைபெறுகிறது. திருவிழாவின் மூன்றாம் நாள் அம்மன் திருத்தேரில் புறப்பட்டு மயானத்துக்குச் சென்று தனது ஆவேசத்தைப் போக்கும் விதத்தில் மயானத்தில் உள்ள எலும்புத் துண்டுகளை உண்டு ஆவேசத்தைத் தணித்துக் கொள்ளும் நிகழ்வு சிறப்பாக நடைபெறுகிறது.

அன்னதானம்
---------

இக்கோயிலில் தமிழக முதல்வரின் அன்னதான திட்டத்தின்படி நாள்தோறும் 25 பேருக்கு அன்னதானம் வழங்கப்படுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 94-96.
3. ↑   *முனைவர் கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 47.
4. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இலயோலா மேல்நிலைப் பள்ளி, குப்பையநல்லூர்** (*Loyola Higher Secondary School, Kuppayanallur*) இந்தியாவின் தமிழ்நாடு மாநிலம் காஞ்சிபுரம் மாவட்டத்தில் உள்ள குப்பயநல்லூரில் அமைந்துள்ளது. தனியார் கத்தோலிக்க மேல்நிலைப் பள்ளியான இது 1995 ஆம் ஆண்டில் இயேசுயிட்களால் நிறுவப்பட்டது. ஆறு முதல் பன்னிரண்டாம் வகுப்பு வரையிலான மாணவர்கள் இங்கு கல்வி கற்கிறார்கள்.

வரலாறு
------

இலயோலா மேல்நிலைப் பள்ளியானது ஓங்கூரில் இருந்த பாரிசு தொடக்கப் பள்ளியிலிருந்து, நடுநிலைப் பள்ளியாகவும், பின்னர் உயர்நிலைப் பள்ளியாகவும், இறுதியாக மேல்நிலைப் பள்ளியாகவும் தரம் உயர்த்தப்பட்டது 59 மாணவர்களின் முதல் தொகுதி 1997 ஆம் ஆண்டு நடைபெற்ற பத்தாம் வகுப்பு பொதுத் தேர்வை எழுதி 71% தேர்ச்சி பெற்றது, 2007 ஆம் ஆண்டில் இச்சதவீதம் 95.4% ஆக உயர்ந்தது. இப்பள்ளி தமிழக அரசால் அங்கீகரிக்கப்பட்டது என்றாலும் நிதி உதவியை பெறவில்லை. இது நான்கு இயேசுசபை சமய குருக்கள் மற்றும் 20 எண்ணிக்கைக்கும் மேற்பட்ட கிராமங்களில் உள்ள தலித் குழந்தைகளின் கல்விக்காக இயேசுசபையால் நடத்தப்படும் ஓர் இரு பாலர் படிக்கும் தமிழ்-நடுத்தரப் பள்ளியாகும்.

மேற்கோள்கள்
-----------

1. ↑  Canisius College intern. Accessed 14 August 2016.
2. ↑  "Jesuit Chennai Mission". *jesuitchennaimission.org* (ஆங்கிலம்). 2017-08-24 அன்று பார்க்கப்பட்டது.
3. ↑  "Loyola Higher Secondary School, Kuppayanallur". Jesuit Madurai Province. 2021. 20 May 2021 அன்று பார்க்கப்பட்டது.
4. ↑  "Kanchipuram district" (PDF). Tamil Nadu Government. 14 August 2016 அன்று பார்க்கப்பட்டது.
5. ↑  Nevett Fund. Accessed 14 August 2016.
**உமர்கோட் சிவன் கோயில்** (*Umarkot Shiv Mandir*) என்பது பாக்கித்தானில் சிந்து மாவட்டத்தில் உள்ள ராணா ஜாகீர் கோத் என்னும் இடத்திற்கு அருகில் உமர்கோட்டில் அமைந்துள்ள ஒரு இந்துக் கோவிலாகும்.  இந்தக் கோயில் உமர்கோட்டில் அமைந்துள்ள மிகப்பழமையான கோயில். மேலும், இந்தக் கோயிலானது சிந்துவில் மிகவும் புனிதமான இந்து வழிபாட்டுத் தலங்களில் ஒன்றாகும்.

முக்கியத்துவம்
--------------

இந்தக் கோயிலானது கீழ் சிந்து மாவட்டத்தில் வசிக்கக்கூடிய மக்களிடையே புனிதமான கோயிலாகக் கருதப்படுகிறது. யாத்ரீகர்கள் பலருக்கு இக்கோயிலானது தங்குமிடமாகவும் அமைகிறது.

தெய்வம்
-------

இந்தக் கோயிலில் அற்புதமான சிவலிங்கம் ஒன்று உள்ளது. இது உண்மையில் உலகிலேயே மிகச் சிறந்த ஒன்றாகும். புராணக்கதை கூறுகிறது, உள்ளூர்வாசிகள் இலிங்கத்தின் உயரத்தைக் குறிக்கும் வரை இலிங்கமானது தன்னை வளர்த்துக் கொண்டே இருக்கும்.

திருவிழா
--------

ஒவ்வொரு ஆண்டும் மகா சிவராத்திரியின் போது, மூன்று நாள் திருவிழா நடைபெறுகிறது. மகா சிவராத்திரியின் போது, கீழ் மற்றும் மேல் சிந்துவிலிருந்து பல யாத்ரீகர்கள் வருகிறார்கள், அவர்களில் பெரும்பாலானோர் மூன்று நாட்கள் கொண்டாட்டங்களுக்காகவே தங்கியிருக்கிறார்கள். இது நாட்டின் மிகப்பெரிய மத விழாக்களில் ஒன்றாகும். இதில் சுமார் 250,000 பேர் கலந்து கொள்கின்றனர். விழாவின் அனைத்து செலவுகளையும் உமர்கோட்டின் அனைத்து இந்து பஞ்சாயத்துகளுமே ஏற்கின்றன.

வரலாறு
------

புராணக்கதைகளின்படி, ஆயிரக்கணக்கான ஆண்டுகளுக்கு முன்பு ஒரு மனிதன் இங்கு மாடுகளை வளர்க்கப் பழகினான். அங்கு வளர்ந்த புற்களின் பரந்த திட்டுகளில் மாடுகள் புற்களை மேய்த்து வந்தான். ஒருநாள் அவன் தன் மாடுகளில் இருந்து ஒன்று வேறு எங்கோ சென்று அருகில் இருந்து இலிங்கத்திற்குப் பால் கொடுப்பதைக் கவனித்தான். அந்த நபர் தனது மாடு இவ்வாறு செய்வதைக் கண்டு அதன் விசித்திரமான நடத்தை குறித்து விசாரித்தான். இதனையடுத்து, மக்கள் இப்பகுதிக்கு வந்து, சோதனை செய்த பின்னர் அது ஒரு சிவலிங்கம் என்று முடிவு செய்தனர். இவ்வாறாக இங்கு சிவன் கோயில் கட்டப்பட்டது.

மேலும் காண்க
------------

* பாகிஸ்தானில் இந்து சமயம்
* நாடகன்றவர் அறக்கட்டளை சொத்து வாரியம்
* ஹிங்குலாஜ் மாதா சக்தி பீடக் கோவில்
* கட்டாஸ் ராஜ் கோயில்
* பிரகலாதபுரிகோவில் (முல்தான்)
* தில்லா ஜோகியன்

மேற்கோள்கள்
-----------

1. ↑  "Tharparkar famine: Feeding the soul". Tribune. 30 March 2014.. பார்த்த நாள்: 20 October 2014.
2. ↑
3. ↑
Beer fermenting at a brewery.
**நொதித்தல் பற்றிய அறிவியல் ஆய்வு** எனப்படும் *(zimurgy)* (கிரேக்கத்தில் இருந்து: ζύμωσις + ἔργον, "நொதித்தல் வேலை") என்பது நுண்ணுயிரியல் செயல்முறை மற்றும் அதன் நடைமுறை பயன்பாடுகளைப் படிக்கும் ஒரு பொருந்தும் அறிவியல் ஆகும். ஈஸ்ட் மற்றும் பாக்டீரியா இனங்கள் ஆகியவற்றை நனைத்தல், மதுவை தயாரித்தல், நொதித்தல் பால் மற்றும் பிற நொதிக்கப்பட்ட உணவுகள் தயாரிப்பது ஆகியவற்றைப் பயன்படுத்துவது பொதுவான தலைப்புகளில் உள்ளடங்கும். புளிப்பமிலவியல் என்ற சொல்லால் இப்பிரிவை அழைக்கலாம்.

நொதித்தல்
---------

இந்த சூழலில், சர்க்கரை மூலக்கூறுகளை ஈத்தனால் மற்றும் கார்பன் டை ஆக்சைடு ஆகியவற்றை ஈஸ்ட் மூலம் மாற்றுவதை எளிமைப்படுத்தலாம்.

{\displaystyle \mathrm {C\_{6}H\_{12}O\_{6}\rightarrow 2CO\_{2}+2C\_{2}H\_{5}OH} }

வரலாறு
------

பிரஞ்சு வேதியியலாளர் லூயிஸ் பாஸ்டூர் முதல் zymologist, போது 1857 அவர் நொதித்தல் நறுமண இணைக்கப்பட்டுள்ளது. பாஸ்டர் உண்மையில் காற்று இல்லாமல் சுவாசம் என வரையறுக்கப்படுகிறது நொதித்தல்

பேஷார் கவனமாக ஆராய்ச்சி செய்து முடித்தார், "ஒரே சமயத்தில் அமைப்பு, வளர்ச்சி மற்றும் பெருக்கல் கலங்கள் இல்லாமல் மது நொதித்தல் எப்போதுமே ஏற்படாது என்று நான் கருதுகிறேன் ... .. சர்க்கரை சிதைக்கப்படும் வேதியியல் செயல் என்ன என்பதைக் கேட்டேன். அது முற்றிலும் அறியாதது. ".

1907 ஆம் ஆண்டில் வேதியியல் நோபல் பரிசு பெற்ற ஜெர்மன் எட்வார்ட் புச்னர், பின்னர் நொதித்தல் உண்மையில் ஒரு சூடான சுரப்பினால் ஏற்பட்டது என்று அவர் குறிப்பிட்டார்.

டேனிஷ் கார்ல்ஸ்பெர்க் விஞ்ஞானிகள் மேற்கொண்ட ஆராய்ச்சி முயற்சிகள் ஈஸ்ட் மற்றும் ஈரப்பதத்தைப் பற்றிய அறிவை அதிகரித்தன. கார்ல்ஸ்பெர்க் விஞ்ஞானிகள் பொதுவாக ஒப்புக்கொள்கின்றனர் [யார்?] மூலக்கூறு உயிரியலின் முழுத் துறையையும் குதிக்க ஆரம்பித்துவிட்டனர்.
[*யாரால்?*]

விளைபொருள்
----------

* பீர்
* வைன்
* சாறு
* மது வகை
* பேரிக்காய் மது

வெளி இணைப்புகள்
---------------

* ஒயின் தயாரிப்பின் அடிப்படைகள்: zymology
**பிதா பக்த் மஹ்மூத் ஷா பகதூர் ஜஹான் ஷா** (Bidar Bakht Mahmud Shah Bahadur Jahan Shah) ஷா ஆலம் II, குலாம் காதிரால் பதவி நீக்கம் செய்யப்பட்ட பின்னர், 1788 ஆம் ஆண்டில் முகலாயப் பேரரசராக இருந்தார்.

மஹ்மூத் ஷா பகதூர் முன்னாள் முகலாய பேரரசர் அஹ்மத் ஷா பகதூரின் மகன். இவர் தன்னை குலாம் குவாதிர்க்கு கைப்பாவையாக 1788 இல் ஒரு குறுகிய காலத்திற்கு பேரரசர் ஆனார், பின்னர் ஷா அலாம் II பதவியிறக்கப்பட்டார். 1788 ஆம் ஆண்டில் தனது அதிகாரத்தை அபகரித்ததாக கூறப்படும் இரண்டாம் ஷா ஆலம் உத்தரவின் பேரில் இவர் 1790 இல் கொல்லப்பட்டார்.

ஆரம்பகால வாழ்க்கை
-----------------

இளவரசர் பிதர் பக்தாக பிறந்த இவர், பேரரசர் அஹ்மத் ஷாவின் மூத்த குழந்தையாக இருந்தார். சிறிது காலத்திற்குப் பிறகு, இவருக்கு *மஹ்மூத் ஷா பகதூர்* என்ற பட்டம் வழங்கப்பட்டது, மேலும் அவர் *பாங்கா* என்றும் அழைக்கப்பட்டார், இது முகலாய இந்தியாவில் புகழ்பெற்ற போர்வீரர்கள் அல்லது வெற்றியாளர்களை குறிக்கும் ஒரு சொல். நீதிமன்றத்தில் நீடித்திருந்தாலும், முன்னாள் ஆளுநர் மிர் மன்னுவின் மரணம் குறித்து இவருக்கு 1753 இல் பஞ்சாப் கவர்னர் பதவி வழங்கப்பட்டது. இவரது தந்தை பதவியிலிருந்து கீழிறக்கப்பட்ட பின்னர், இவர் 1754 ஜூன் மாதம் சலீம்கர் அரண்மனைச் சிறையில் அடைக்கப்பட்டார்.

மேற்கோள்கள்
-----------

1. ↑  Mehta, Jaswant Lal (2005). *Advanced Study in the History of Modern India 1707-1813*. Sterling Publishers. பக். 595. பன்னாட்டுத் தரப்புத்தக எண்:9781932705546.
2. ↑  Tikkiwal, Harish Chandra (1974). *Jaipur and the Later Mughals (1707-1803 A.D.): A Study in Political Relations*. University of Rajasthan. பக். 175. இணையக் கணினி நூலக மையம்:825766812.
3. ↑  Sarkar, Jadunath. *Fall of the Mughal Empire Vol. 1*. .